CELEX: 32019R1889
Language: bg
Date: 2019-11-11 00:00:00
Title: Регламент (ЕС) 2019/1889 на Съвета от 11 ноември 2019 година за изменение на Регламент (ЕС) 2017/2063 относно ограничителни мерки с оглед на положението във Венесуела

12.11.2019   
               
               
                  BG
               
               
                  Официален вестник на Европейския съюз
               
               
                  L 291/1
               
            
         РЕГЛАМЕНТ (ЕС) 2019/1889 НА СЪВЕТА
         от 11 ноември 2019 година
         за изменение на Регламент (ЕС) 2017/2063 относно ограничителни мерки с оглед на положението във Венесуела
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2017/2074 на Съвета от 13 ноември 2017 г. относно ограничителни мерки с оглед на положението във Венесуела (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕС) 2017/2063 на Съвета (2) се привеждат в действие някои ограничителни мерки, предвидени в Решение (ОВППС) 2017/2074.
                  
               
                     (2)
                  
                  
                     На 11 ноември 2019 г. Съветът прие Решение (ОВППС) 2019/1893 (3) за изменение на Решение (ОВППС) 2017/2074, с което въведе разпоредба относно обработването на лични данни от Съвета и върховния представител.
                  
               
                     (3)
                  
                  
                     За целите на прилагането на Регламент (ЕС) 2017/2063 и за да се гарантира максимална правна сигурност в рамките на Съюза, следва да се оповестяват имената и други относими данни на физическите и юридическите лица, образуванията и органите, чиито финансови средства и икономически ресурси са замразени в съответствие с посочения регламент. При всяко обработване на лични данни трябва да се спазват регламенти (ЕС) 2016/679 (4) и (ЕС) 2018/1725 (5) на Европейския парламент и на Съвета.
                  
               
                     (4)
                  
                  
                     Поради това Регламент (ЕС) 2017/2063 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В Регламент (ЕС) 2017/2063 се вмъква следният член:
            „Член 18a
            
            
                        1.
                     
                     
                        Съветът, Комисията и върховният представител на Съюза по въпросите на външните работи и политиката на сигурност (наричан по-долу „върховният представител“) могат да обработват лични данни, за да изпълняват задачите си, предвидени в настоящия регламент. Тези задачи включват:
                        
                                    а)
                                 
                                 
                                    по отношение на Съвета — изготвяне и внасяне на изменения в приложения IV и V;
                                 
                              
                                    б)
                                 
                                 
                                    по отношение на върховния представител — изготвяне на изменения в приложения IV и V;
                                 
                              
                                    в)
                                 
                                 
                                    по отношение на Комисията:
                                    
                                                i)
                                             
                                             
                                                добавяне на съдържанието на приложения IV и V в електронния консолидиран списък на лицата, групите и образуванията, за които се прилагат финансови ограничителни мерки, наложени от Съюза, както и в интерактивната карта за санкциите, като и двата източника са обществено достъпни;
                                             
                                          
                                                ii)
                                             
                                             
                                                обработване на информация за въздействието на мерките, предвидени в настоящия регламент, като стойността на замразените средства и информация за дадените от компетентните органи разрешения.
                                             
                                          
                              
                  
                        2.
                     
                     
                        Съветът, Комисията и върховният представител могат да обработват, когато е приложимо, съответните данни, отнасящи се до престъпления, извършени от включените в списъка физически лица, до присъди на тези лица или до мерки за сигурност по отношение на тези лица, само доколкото обработването на тези данни е необходимо за изготвянето на приложения IV и V.
                     
                  
                        3.
                     
                     
                        За целите на настоящия регламент Съветът, посочената в списъка в приложение III към настоящия регламент служба на Комисията и върховният представител се определят за „администратори“ по смисъла на член 3, точка 8 от Регламент (ЕС) 2018/1725 на Европейския парламент и на Съвета (*1), за да се гарантира, че съответните физически лица могат да упражняват правата си съгласно Регламент (ЕС) 2018/1725.
                     
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 ноември 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  ОВ L 295, 14.11.2017 г., стр. 60.
         
            (2)  Регламент (ЕС) 2017/2063 на Съвета от 13 ноември 2017 г. относно ограничителни мерки с оглед на положението във Венесуела (ОВ L 295, 14.11.2017 г., стр. 21).
         
            (3)  Решение (ОВППС) 2019/1893 на Съвета от 11 ноември 2019 година за изменение на Решение (ОВППС) 2017/2074 относно ограничителни мерки с оглед на положението във Венесуела (вж. страница 42 от настоящия брой на Официален вестник).
         
            (4)  Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).
         
            (5)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).